<classify> Simba na Mwadui zinajiandaa kwa msimu mpya wa Ligi Kuu Tanzania Bara unaotarajia kutimua vumbi kuanzia Septemba 12. Katika mchezo huo, Simba ndio walikuwa wa kwanza kulifikia lango la wapinzani wao katika dakika ya 12 baada ya timu hiyo kutengeneza nafasi, lakini Simon Sserukuma alishindwa kufunga bao.Mwadui walilifikia lango la Simba katika dakika ya 39 lakini Jabir Azizi alipatwa na kiwewe na kushindwa kuutumbukiza mpira wavuni licha ya kuwa katika nafasi nzuri.Dakika moja baadaye Simba walijibu shambulizi la Mwadui kwa kulifikia lango la timu hiyo lakini Mussa Mgosi akakosa bao licha ya kubaki yeye na kipa Shaban Kado, akapaisha mpira huo. Simba walilisakama mara nyingi lango la Mwadui na Hamis Kiiza alifunga katika dakika ya 80, lakini mwamuzi alilikataa kwa madai kuwa mfungaji aliotea kabla ya kuujaza mpira wavuni.Dakika tano baadaye, Mwadui FC inayofundishwa na kocha wa zamani wa Simba, Jamhuri Kihwelo walifanya shambulio la nguvu katika dakika ya 85 lakini Jabir Haziz alipiga mpira mrefu uliodakwa na kipa wa Simba, Peter Manyika.Pamoja na wengine, Simba ilikuwa ikimjaribu mshambuliaji wake mpya kutoka Senegal, Papa Niang, lakini mchezaji huyo hakuonesha makali yake baada ya kushindwa kuisaidia timu yake kuibuka na ushindi.Pamoja na Simba kufanya mabadiliko ya wachezaji sita,hawakusaidia kitu kwani hadi dakika 90 za mchezo huo uliochelewa kuanza zinamalizika, timu hizo zilitoka suluhu.Vikosi Simba: Agban VicentDenis Richard, Emily NimubomaSamil Nuhu, Juuko MurshidPeter Mwalyanzi, Said Issa, Justuce Majabvi, Simon SserunkumaHamis Kiiza, Mwinyi Kazimoto, Awadhi Juma, Papa NiangDan Lyang na Mussa MgosiJoseph Kimwaga.Mwadui: Shaban KadoJackson Abdulrazak, Mwalika Ndeule, Juma Mnyasa, Idd Mobby, Joram Mgeveke, Emmanuel Simwanza, Julius Mrope, Jabir Aziz, Paul NongaNizar Khalfan, Kelvin SabatoJerry Tegete na Salim KhamisBakari Kigodeko.  <topic>: MICHEZO 